* **MELNSILS**

Kontaktpersona SIA „Melnsils” valdes loceklis Jānis Kohs, tel. 29452083, e-pasts [janis.kohs@gmail.com](mailto:janis.kohs@gmail.com)

Melnsilā iedzīvotājiem centralizēto sistēmu ūdensapgādes un kanalizācijas pakalpojumi nav pieejami. Pagājušajā gadsimtā kolhozu laikos ciemā darbojās gan ūdensapgādes, gan kanalizācijas sistēmas, kas bija zvejnieku kolhoza īpašumā, bet privatizācijas procesā netika panākta vienošanās par kopīpašumu apsaimniekošanu un centralizētās sistēmas tika slēgtas. SIA „Melnsils” nodrošina tikai zivju pārstrādes uzņēmuma notekūdeņu apsaimniekošanu.

Ciems ir izstiepts, apbūve izkliedēta, tāpēc centralizēto sistēmu atjaunošana/izveidošana ciemā ir apgrūtināta.

Kanalizācijas pakalpojumu sniedzējs

SIA „Melnsils” (Regulatora izdotas licences nav, uzņēmuma galvenā darbības nozare ir zivju pārstrāde).

Iedzīvotāju skaits

VARAM dati – 210; respondenta dati – ap 200.

Ūdensapgāde ciemā:

Ūdens ieguvei tiek izmantoti individuālie risinājumi. Apbūve ir izkliedēta un centralizētās ūdensapgādes sistēmas izveidošanai nepieciešami lieli līdzekļi.

Notekūdeņu apsaimniekošana ciemā:

Notekūdeņi tiek savākti nosēdakās (individuālie risinājumi), asenizācijas pakalpojumus piedāvā SIA „Rojas DzKU”, nosēdumus izved uz Rojas NAI. Apbūve ir izkliedēta un centralizētās kanalizācijas sistēmas izveidošanai nepieciešami lieli līdzekļi.

Nepieciešamie/plānotie uzlabojumi:

SIA „Melnsils” analīzē iespējas uzņēmuma ietvaros attīstīt ūdenssaimniecību Melnsilā (Reģistrēties sabiedrisko pakalpojumu sniedzēju reģistrā, saņemt licenci un Regulatora apstiprinātus tarifus) un piesaistīt ES ERAF finansējumu ūdenssaimniecības infrastruktūras izveidei.